b'\n_START_ARTICLE_\nSteve Porcaro\n_START_SECTION_\nKariera\n_START_PARAGRAPH_\nPorcaro je v celoti ali delno napisal vsaj eno skladbo na vsakem izmed prvih \xc5\xa1estih albumov skupine Toto. V nasprotju z ostalimi \xc4\x8dlani skupine, Porcaro ve\xc4\x8dinoma ni prispeval solo ali spremljevalnih vokalov; imel se je za slabega pevca, in je zaradi tega pel samo na nekaterih svojih kompozicijah, ker je menil, da se njihov vokalni slog, z izjemo Josepha Williamsa, ne ujema z njegovimi skladbami. Skupino Toto je zapustil leta 1986 po izdaji albuma Fahrenheit, da bi lahko ve\xc4\x8d pisal in skladal. Porcaro je napisal glasbo za skladbo\xc2\xa0\xc2\xbbHuman Nature\xc2\xab, sproduciral je sintetizatorje pri skladbi\xc2\xa0\xc2\xbbThe Girl is Mine\xc2\xab, (obe skladbi sta z Jacksonovega albuma Thriller), prav tako pa je igral z Garyjem Wrightom na njegovi turneji leta 1977, ko je promoviral album The Dream Weaver._NEWLINE_Porcaro je vseeno \xc5\xa1e naprej sodeloval s skupino Toto pri snemanjih in aran\xc5\xbeiranju. Kot studijski glasbenik je sodeloval z mnogimi izvajalci, kot so Yes in Jefferson Airplane. Bil je tudi eden izmed ustanovnih \xc4\x8dlanov skupine Chrisa Squira,\xc2\xa0\xc2\xbbThe Chris Squire Experiment\xc2\xab, ki je nastala leta 1992._NEWLINE_Steve Porcaro se trenutno ukvarja s komponiranjem filmske glasbe. Sodeloval je pri h\xc4\x8derinem prvem albumu The Heartstring Symphony, ki je iz\xc5\xa1el leta 2009. Napisal je glasbo tudi za TV oddajo\xc2\xa0\xc2\xbbJustified\xc2\xab._NEWLINE_Leta 2010 se je ponovno pridru\xc5\xbeil skupini Toto, na turneji, posve\xc4\x8deni Miku Porcaru. Porcaro je prav tako sodeloval na skupininem studijskem albumu Toto XIV; je soavtor skladbe "The Little Things", pri kateri je pel solo vokal. To je njegova komaj tretja skladba pri skupini Toto, kjer je pel glavne vokale._NEWLINE_10. junija 2016 je Steve Porcaro izdal svoj prvi solo studijski album Someday/Somehow, ki ga je produciral Michael Sherwood. Pri snemanju albuma so sodelovali Michael McDonald, Jamie Kimmett, Michael Sherwood, Mabvuto Carpenter, Marc Bonilla, Steve Lukather, Lenny Castro, Shannon Forrest, Jeff Porcaro in Mike Porcaro.\n_START_SECTION_\nInstrumenti\n_START_PARAGRAPH_\nSteve Porcaro je uporabljal \xc5\xa1tevilne sintetizatorje na albumih skupine Toto. Medtem, ko je David Paich prispeval klaviature, je obi\xc4\x8dajno Steve glasbo obogatil s sintetizatorji. Uporabljal je razli\xc4\x8dne sintetizatorje, med drugimi: Yamaha GS1, Yamaha DX1, Yamaha CS80, Roland Jupiter-8, Oberheim Xpander, Polyfusion Modular, Dynacord Add One in Sequential Circuits Prophet._NEWLINE_Trenutno uporablja dva sintetizatorja Yamaha Motif in program Apple Mainstage.\n_START_SECTION_\nDru\xc5\xbeina\n_START_PARAGRAPH_\nNjegova starej\xc5\xa1a brata Mike (basist) in Jeff (bobnar) ter o\xc4\x8de Joe (tolkalist) so prav tako bili studijski glasbeniki, vsi trije brati pa so igrali v skupini Toto.'